Guntis, palju õnne, sa oled Balti uniooni uus peasekretär!
Aitäh!
Sinu töötamise ajalugu Balti unioonis on juba üsna pikk.
Olen unioonis töötanud alates 1993. aastast, kui ma olin ressursside osakonna juht, 1995. aastal viidi mind
kommunikatsiooniosakonda, sellest ajast olengi seal töötanud.
Sa oled lätlane, aga Eestis ja Leedus palju reisinud, seega tunned uniooni riike.
Olen käinud paljudes kogudustes, jah.
Mis on koguduste koostöö juures olulisim?
Esiteks on oluline koguduse ühtsus, teiseks sõpruse vaimsus, misjonimeelsus.
Me tunneme, et meie unioon on üsna unikaalne oma nelja keele ja kolme rahvusega.
Sellises olukorras võib koostöö olla üsna keeruline.
Misjonimeelsus võib erinevaid inimesi erinevatest keeltest liita. Üksteise nägemine, suhtlemine, kaaslaste edu
tunnistamine võib inspireerida ka teiste riikide koguduseliikmeid. Nad tulevad innustununa koju
ja kutsuvad teisi endaga liituma. Koostöö ja misjonivaim võib inimesi süüdata ja ühendada.
Kuulsime siin aruannetest, et koguduse liikmeskond väheneb veidi. Mida saab tulevikus selle vältimiseks teha?
Me näeme jah mõningast langust, aga me peaksime rõhutama, et liikmeskonna arvulise tasakaalu hoidmiseks on vaja,
et igal aastal tuleks inimesi kogudusse juurde, sest mõni kolib ära, mõni lahkub meie seast.
Et säilitada sama arv liikmeskonnas, see nõuab üsna suurt tööd. Ma usun, et me peame kiitma kohalikke pastoreid,
kes teevad igapäevast tööd, et inimesed on koguduses.
Muidugi, me võime alati öelda, et võib paremini.
Ma arvan, et me peame leidma viise, kuidas julgustada pastoreid, kogudusi tegema järgmist sammu.
Oled sa tulevikku, järgmist viit aastat, vaadates lootusrikas?
Ma loodan. Ma loodan, et leiame uusi viise, uusi võimalusi. Jumal pakub meile palju-palju võimalusi,
peame paluma Jumalal avada oma silmad, et me neid näeksime.
Sinu eelkäija, pastor Andrejs Arinš ja sina olete üsna erinevad isiksused, ka erinevatest põlvkondadest.
Kuidas sinu teenistus on erinev, missugune on sinu roll peasekretärina?
Ma olen algaja. Ma tunnen, et olen nagu laps, kes astub kingadesse number 50. See on üsna keeruline olukord.
Aga ma loodan, et Andrejs aitab mind ja uus president on olnud mõnda aega ise sekretär.
Ma loodan, et ta aitab mind, meeskond toetab mind selles töös.
Kuidas hakkab sujuma teie koostöö presidendi David Nõmmikuga?
Ma ei saa veel kasutada sõna koostöö, aga meil on olnud häid vestluseid, oleme koos reisinud.
Me oleme reisides rääkinud kogudusetööst ja olukordadest ja kuidas paremini teenida.
Me ei ole võõrad, ma ütleksin, et me oleme sõbrad. Ma loodan, et see sõprus süveneb.